Կարինե Մարգարյան

**Կարինե Սերգեյի Մարգարյան** (), հայ քիմիկոս, դեղագետ, քիմիական գիտությունների դոկտոր, պրոֆեսոր։ Երևանի Մխիթար Հերացու անվան պետական բժշկական համալսարանի ֆարմացիայի ամբիոնի պրոֆեսոր։

## Կենսագրություն
Կարինե Մարգարյանը ծնվել է 1955 թվականի հունվարի 14-ին Լոռու մարզի Օձուն բնակավայրում։ 1972-1978 թվականներին սովորել և ավարտել է ԵՊՀ քիմիական ֆակուլտետը՝ նուրբ օրգանական քիմիա մասնագիտությամբ։ 1978–1994 թվականներին աշխատել է ՀՀ ԳԱԱ Օրգանական քիմիայի ինստիտուտում (ՕՔԻ)՝ նախ որպես ավագ լաբորանտի,այնուհետև՝կրտսեր գիտաշխատողի,ապա՝ ավագ գիտաշխատողի պաշտոններում։1981–1985 թվականներին սովորել և գերազանցությամբ ավարտել է ՀՀ ԳԱԱ Օրգանական քիմիայի ինստիտուտի ասպիրանտուրան՝ «Բարձրամոլեկուլային միացությունների քիմիա» մասնագիտությամբ։ 1994-2002 թվականներին աշխատել է ՀՀ ԳԱԱ Օրգանական քիմիայի ինստիտուտում (ՕՔԻ)՝ որպես ավագ գիտաշխատող։ 1994-2006 թվականներին աշխատել է ԵՊԲՀ «դեղագիտական  և թունաբանական քիմիա»–յի ամբիոնում`(ներկայիս «Ֆարմացիա») որպես ավագ դասախոս։1995 թվականին ընտրվել է ավագ դասախոսի,իսկ 2002 թվականին դոցենտի պաշտոններում՝ նույն ամբիոնում։ 2006–2019 թվականներին աշխատել է ԵՊԲՀ–ի «Ֆարմացիա» ամբիոնում՝ դոցենտի,իսկ 2019 թվականից սկսած՝ պրոֆեսորի պաշտոններում։

### Ընտանիք
Ամուսնացած է։ Ունի որդի և դուստր։ Հայ ակադեմիկոս, աստղագետ Բենիամին Մարգարյանի և բանաստեղծուհի Մարո Մարգարյանի զարմիկն է։

## Գիտական գործունեություն
1989 թվականին ՀՀ ԳԱԱ ՕՔԻ-ի 00,06 մասնագիտական խորհրդում պաշտպանել է թեկնածուական թեզ` «Որոշ ակրիլային մոնոմերների էլեկտրոքիմիական պոլիմերումը և դրանց հիմքի վրա թրոմբոռեզիստենտ հատկությամբ պոլիմերային ծածկույթների ստեղծումը» թեմայով և ստացել քիմիական գիտությունների թեկնածուի գիտական աստիճան (ՌԴ,Մոսկվա), իսկ 2002 թվականին ՀՀ ԲՈՀ-ի կողմից շնորհվել է դոցենտի գիտական կոչում՝ «Քիմիա» մասնագիտությամբ։

2016 թվականին ՀՀ ԲՈՀ–ի 010 մասնագիտական խորհրդում պաշտպանել է դոկտորական ատենախոսություն՝ «Ազոլային մոնոմերմերի հիման վրա պոլիմերների և պոլիմերային ծածկույթների էլեկտրասինթեզ և հատկությունների ուսումնասիրություն» թեմայով՝ ՀՀ ԲՈՀ-ի 010 մասնագիտական խորհրդում և ստացել քիմիական գիտությունների դոկտորի գիտական աստիճան։

2019 թվականին ԲՈՀ-ի որակավորմամբ ստացել է պրոֆեսորի գիտական կոչում։

Գիտական հետազոտությունների թեման հարում է բժշկագիտության ժամանակակից խնդիրներին՝ թրոմբոռեզիստենտայնությամբ օժտված պոլիմերային ծածկույթներից՝ մինչև նոր սերնդի բիոսենսորների ստեղծման աշծատանքներին։ Նշված աշխատանքների հիման վրա մասնակցել է Միջազգային գիտատեխնիկական կենտրոնի (ՄԳՏ) A–1358 (2006–2009թթ) և A–1841 (2011–2013թթ)  և հանրապետական թեմատիկ «Նանոկոմպոզիտային թաղանթների նոր տեխնոլոգիայի մշակում» 18T–1G–132 (2018–2021թթ) և 21F–2E–068 (2021–2024թթ)  դրամաշնորհային գիտական ծրագրերին։

1998-2006 թվականներին եղել է ԵՊԲՀ դեղագիտական առարկաների ուսումնամեթոդական խորհրդի անդամ։

2011-2013 թվականներին աշխատել է որպես քիմիկ փորձագետ Գիտության պետական կոմիտեում։

2019 թվականներին եղել է ՀՀ ԲՈԿ–ի տեսական բժշկության 026 մեկանգամյա մասնագիտական խորհրդի անդամ։

2022 թվականից առ այսօր ՀՀ ԲՈԿ–ի «Օրգանական և բարձրամոլեկուլային միացություններ քիմիա»-յի (ԲՄՄ) 010 մասնագիտական խորհրդի անդամ։

Հեղինակ և համահեղինակ է 140 գիտական աշխատանքների, որոնցից 9-ը հեղինակային իրավունքներ են, մեկը՝ պատենտ, 22–ը ազդեցության գործոնով հոդվածներ են,որոնք ներառված են միջազգային գիտական շտեմարաններում (Scopus,Web of Sciense,Thomson Reuters)։ Հեղինակել է 2 բուհական դասագիրք՝(հաստատված ՀՀ ԿԳՆ–ի կողմից), 4 մեթոդական ձեռնարկ։ 15-ից ավելի ուսումնական, գիտամեթոդական, ուսումնամեթոդական և գիտամեթոդական ձեռնարկների, որոնք ուղղված են օրգանական, դեղագիտական, թունագիտական քիմիաների և մասնավորապես` դեղերի թունագիտությանը վերաբերող հիմնահարցերի քիմիական լուսաբանմանը։ Ստեղծվել է նաև գործնական հմտությունների և թեստային հարցերի ձեռնարկներ։

## Երկեր
1.«Թունագիտություն»-2015 թվական (678 էջ)

2.«Թունաբանական քիմիա»-2008 թվական (511 էջ);

* Հեղինակ և համահեղինակ է՝ 3 ուսումնական ձեռնարկների՝
* Թունաբանական քիմիայի գործնական աշխատանքներ- 2018 թվական (76 էջ)։
* Վերլուծական ֆիզիկական և ֆիզիկաքիմիական եղանակների կիրառումը դեղերի չափորոշման համար- 2000 թվական (35 էջ) ։
* Դեղագիտական քիմիա,տեստային հարցեր- 2002 թվական (185 էջ)։

Հեղինակ է 12 գիտաուսումնամեթոդական ցուցումների և հոդվածների,որոնք տպագրվել են հետևյալ պարբերականներում՝

* «Բժշկություն,գիտություն և կրթություն»,
* «Գիտության աշխարհում»,
* «Մարդու առողջությունը»
* «Մանկավարժական միտք»;

## Մասնագիտական գործունեություն
Կ.Ս. Մարգարյանի կողմից լուրջ աշխատանքներ են կատարվել նաև բուհական ծրագրերի շրջանակներում։ Նրա կողմից ստեղծվել է միջազգային կրթական չափորոշիչներին համապատասխանող նոր ծրագրեր «Թունագիտական քիմիայի» և «Դեղերի թունագիտություն» առարկաների համար։ Ներկայումս ստեղծված դասագրքերով և դրանց թարգմանությունների հիման վրա ընթանում է երկու դիսցիպլինների դասավանդումը ԵՊԲՀ ֆարմացիայի ամբիոնում` հայերեն, ռուսերեն և անգլերեն լեզուներով։ Կ.Ս. Մարգարյանի կողմից մշակվել և իրականացվել է «Ոչ ստանդարտ» տիպի դասերի կազմակերպում, որի հիմքում գործարար խաղի` որպես «Ակտիվ իմացության» մեթոդն է։

2019 թվականից ՀՀ ԲՈԿ-ի «Տեսական բժշկության» 026 մանագիտական խորհրդի անդամ,

2011-2013 թվականներին կատարել է փորձագետի պարտականություններ ԳՊԿ-ում,

2005-2013 թվականներին եղել է ԵՊԲՀ դեղագիտական առարկաների ուսումնամեթոդական խորհրդի անդամ։

2005 թվականին պարգևատրվել է ԵՊԲՀ պատվոգրով։

## Մասնակցություն կոնֆերանսներին

* IV Всеросийская Каргинская. конф.– ”Наука о полимерах 21-му веку” Тез. докл.,Մոսկվա, 2007 թվական
* XVIII Менделеевский съезд по общей и прикладной химии,–2007 թվական
* Symposium on Electrochemistry–Մայիս 26-30, 2013 թ, Ավստրիա,Տրենդ, Լյուբլյանա,Սլովենիա 
* EPF 2013,  Piza(Italy),16-21հունիսի, 2013, 
* VIII Всеросийская (с международным участием) научная конференция –«Современные методы в теоретической и экспериментальной электрохимии»։19-23 սեպտեմբերի 2016 թ. Պլես,ՌԴ
* 4th International Conference– "New Functional Materials and High Technology",NFMaHT-2016 4-9 հուլիսի 2016, Տիվատ,Մոնտենեգրո
* VII Международная научная конференция–«Новые функциональные материалы и высокие технологии» Տիվատ,Մոնտենեգրո, 23-27սեպտեմբերի 2019թ.: 
* XV Плёсская Международная научная конференция –«Современные проблемы теоретической и прикладной электрохимии»,9 – 13 սեպտեմբերի 2024, Պլես, ՌԴ

## Վերապատրաստումներ
1985 թվականին վերապատրաստվել է  ԽՍՀՄ ԳԱԱ–ի Ն, Ֆրունկինի անվան էլեկտրաքիմիայի ինստիտուտում․

## Ծանոթագրություններ

Կատեգորիա:Հայ դեղագործներ
Կատեգորիա:Հայ քիմիկոսներ
Կատեգորիա:Հայ պրոֆեսորներ
Կատեգորիա:Դասագրքերի հեղինակներ
Կատեգորիա:Քիմիական գիտությունների դոկտորներ
Կատեգորիա:ԵՊՀ շրջանավարտներ